Cut My Wings

«Cut My Wings» er Seasick Steves andre singel, og er på albumet Dog House Music. Det nådde 151. plass på UK singles charts og overgikk dermed debutsingelen «Dog House Boogie».

Sangen spilles i sin helhet av Seasick Steve, som spilte inn låten, i likhet med hele albumet, på kjøkkenet i sin daværende bolig på Notodden. Opptakene ble gjort med en 4-sporsopptaker. Han benyttet gitaren som han kaller «The 3-string Trance Wonder», en gitar med tre strenger som han fikk av en kamerat som igjen hadde funnet den i en brukthandel.Intervju i Top Gear, sesong 14, episode 7 3. januar 2010.

Sangen handler om det å være i fengsel og det å være frarøvet friheten. I teksten spør han også om hvor lenge han må holde ute med betjentenes «onde veier». Han har uttalt at han ble dømt til elleve måneders fengsel på 1960-tallet, og sonet i et ikke navngitt fengsel. Han forteller dog at han kunne se fjell og trær over murene og drømte om at han kunne fly dit, men han følte seg som en ørn med kuttede vinger.http://blogs.wsj.com/speakeasy/2009/08/07/seasick-steve-on-his-new-album-dog-house-music/

Han fremførte sangen på Jools Hollands nyttårsshow Hootenanny i 2008.

 Referanser 

 Eksterne lenker 

Kategori:Singler fra 2007
Kategori:Seasick Steve-sanger